**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2019 M. BIRŽELIO 20 D. SPRENDIMO NR. T2-183 „DĖL SUTIKIMO PERIMTI VALSTYBĖS TURTĄ IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant pakeisti Klaipėdos miesto savivaldybės tarybos 2019 m. birželio 20 d. sprendimo Nr. T2-183 „Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise“ 1 punktą.

**2. Projekto rengimo priežastys ir kuo remiantis parengtas sprendimo projektas.**

2019 m. birželio mėn. 20 d. Klaipėdos miesto savivaldybės tarybos sprendimu Nr. T2-183 „Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise“ buvo pritarta perimti Klaipėdos miesto savivaldybės nuosavybėn ilgalaikį materialųjį turtą - kelią Universiteto al. (unikalus Nr. 4400-2093-3515), apšvietimo tinklus H. Manto g. 84 ir 16 gyvenamųjų butų. Išskyrus minimus apšvietimo tinklus, visas turtas perimtas Klaipėdos miesto savivaldybės nuosavybėn vadovaujantis 2020-05-20 Lietuvos Respublikos Vyriausybės nutarimu Nr. 505 ir 2020-07-16 perdavimo - priėmimo aktu Nr. ITA-130. Apšvietimo tinklų perdavimas nebuvo nurodytas minimame nutarime.

Turto valdymo skyrius 2021-11-11 gavo raštą iš Klaipėdos universiteto, kuriuo prašoma papildyti 2019 m. birželio mėn. 20 d. Klaipėdos miesto savivaldybės tarybos priimtą sprendimą Nr. T2-183 „Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise“ 1 punktą ir nurodyti, jog yra perimamas Klaipėdos miesto savivaldybėn Klaipėdos universiteto patikėjimo teise valdomas nekilnojamas ir kilnojamas turtas. Šis sprendimo tikslinimas reikalingas, nes apšvietimo tinklai, vadovaujantis 2000 m. liepos 20 d. Lietuvos Respublikos elektros energetikos įstatymo Nr. VIII-1881 75 straipsnio 2 dalimi yra laikomi kilnojamuoju turtu.

**3. Kokių rezultatų laukiama.**

Bus sudarytas Lietuvos Respublikos Vyriausybės nutarimas, kurio pagrindu bus perduodamas kilnojamasis turtas - apšvietimo tinklai H. Manto g. 84, Klaipėdoje, Klaipėdos miesto savivaldybės nuosavybėn.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – kilnojamasis turtas perduodamas Klaipėdos miesto savivaldybės nuosavybėn.

Teikiame svarstyti šį sprendimo projektą.

PRIDEDAMA:

1. 2021-11-11 Klaipėdos universiteto raštas „dėl Klaipėdos savivaldybės tarybos 2019 m. birželio mėn. 20 d. sprendimo Nr. T2-183 „Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise“ papildymo, 2 lapai;

2. Klaipėdos miesto savivaldybės tarybos 2019 m. birželio 20 d. sprendimo Nr. T2-183 lyginamasis variantas, 1 lapas.

Skyriaus vedėjas Edvardas Simokaitis